'મોદી અને ઇમરાનમાં સામ્યતા'

વરિષ્ઠ પત્રકાર બરખા દત્તે બીબીસીની ઉર્દૂ સેવા સાથેના ફેસબુક લાઇવમાં ઇમરાન ખાનના સંબોધનનું વિશ્લેષણ કર્યું હતું. 

બરખાએ જણાવ્યું, ''ઇમરાન ખાન અને નરેન્દ્ર મોદીમાં અમૂક સામ્યતા જોવા મળે છે જેમાંથી એક છે ભ્રષ્ટાચાર વિરુદ્ધ કામ કરવાની વાત.''

શુમાઇલા જાફરી પાકિસ્તાનથી

ઇમરાન ખાન પાકિસ્તાનના વડા પ્રધાન બનશે તો ભારત પર શો અસર પડશે એ સવાલ પર બરખાએ કહ્યું, "પાકિસ્તાનની વિદેશ નીતિ હંમેશાં પાકિસ્તાન આર્મી દ્વારા જ નક્કી કરવામાં આવી છે એટલે ઇમરાન ખાનની વિદેશ નીતિમાં જે પણ નિર્ણયો લેવાશે તેમાં પાક આર્મીનો ફાળો મહત્ત્વનો જ રહેશે."

તે 2019ની ચૂંટણી સુધી વડા પ્રધાન નરેન્દ્ર મોદી પાકિસ્તાન મુદ્દે કોઈ જ વાત નહીં કરે એવું પણ બરખાએ જણાવ્યું. 

18: 00 'ભારત સાથે સંબંધ સુધારવા તૈયાર'

પત્રકાર પરિષદમાં પડોશી રાષ્ટ્રો સાથેના સંબંધોને મહત્ત્વ આપતા જણાવતા તેમણે અનુક્રમે ચીન, અફઘાનિસ્તાન, અમેરિકા અને ઇરાનની વાત કરી. 

જ્યારે છેલ્લે ભારતનો ઉલ્લેખ કરતા ઇમરાને કહ્યું, ''ભારતીય મીડિયાએ મને બોલીવૂડના વિલન તરીકે રજૂ કર્યો એ વાતનો મને અફસોસ છે.''

તેમણે ઉમેર્યું, ''ભારત અને પાકિસ્તાન વચ્ચેના સંબંધો સુધરશે તો દક્ષિણ એશિયામાં શાંતિ સ્થપાશે. કાશ્મીરના લોકોએ છેલ્લા 30 વર્ષમાં ઘણુ સહન કર્યું છે. કાશ્મીર સહિતના વિવાદનો બન્ને દેશોએ વાતચીતથી ઉકેલ લાવવો જોઈએ.'' 

ઇમરાને એવું પણ કહ્યું, ''જો ભારતનું નેતૃત્વ સંબંધ સુધારવા તૈયાર હોય તો અમે પણ તૈયાર છીએ. ભારત એક પગલું આગળ વધશે તો અમે બે પગલાં આગળ ચાલીશું.''

17 : 37 '22 વર્ષના સંઘર્ષનું પરિણામ' 

વિજય બાદ ઇમરાન ખાન પત્રકાર પરિષદ સંબોધી રહ્યા છે. પોતાના સંબોધનમાં ઇમરાને કહ્યું, ''આ વિજય 22 વર્ષના સંઘર્ષનું પરિણામ છે. પાકિસ્તાન અંગેનું મારું સપનું પૂરું કરવાની તક છે. 

તેમણે એવું પણ ઉમેર્યું, ''આ ચૂંટણીમાં હિંસા થઈ પણ લોકોએ બલિદાન આપ્યું. આ પશુઓની સરાકર છે, જ્યાં અડધી વસ્તી ગરીબી હેઠળ. આ પાકિસ્તાનનું સપનું ના હોઈ શકે.''

17: 00 પીટીઆઈનું ટ્વીટ 

પાકિસ્તાન તહેરીક-એ-ઇન્સાફે પોતાના અધ્યક્ષ ઇમરાન ખાનની પત્રકાર પરિષદ પહેલાં ટ્વીટ કર્યું. ટ્વીટમાં લખ્યું, ''અહીની મોસમ બદલવાની છે. અહીં કોઈ આવવાનું છે. થોડા સમયમાં જ ઇમરાન ખાન દેશજોગ સંબોધન કરશે.'' 

કેન્દ્રીય એસેમ્બલીની 41 બેઠકો પરના બિનસત્તાવાર પરિણામો અનુસાર તહેરીક-એ-ઇન્સાફને 24, મુસ્લિમ લીગ નવાઝને 9 અને પાકિસ્તાન પીપલ્સ પાર્ટીને... \n\nમને ઉપરના લેખ માટે સારું શીર્ષક આપો.
'પાકિસ્તાનની મોસમ બદલવાની છે', ઇમરાનની પાર્ટી સૌથી આગળ